เอาชนะการลงทุนในทองคำด้วยเครื่องมือทางเทคนิค
ตลาดทองคำผันผวนอย่างรุนแรงการลงทุนในทองคำจึงมีความเฉพาะเจาะจงและยากขึ้นเรื่อยๆ
21 ส.ค. 2554

ตลาดทองคำผันผวนอย่างรุนแรงการลงทุนในทองคำจึงมีความเฉพาะเจาะจงและยากขึ้นเรื่อยๆ
โดย...นพ.กฤธรัตน์-หิรัญยศิริ 
อันจะเห็นได้จากการผันผวนของราคาทองคำในช่วงสัปดาห์ที่แล้ว โดยราคาทองคำเปิดตลาดในเช้าวันจันทร์ที่ระดับ 1,540 เหรียญสหรัฐ หลังจากนั้นราคาปรับตัวลดลงอย่างรุนแรงในช่วงต้นสัปดาห์วันละ 2030 เหรียญสหรัฐเลยทีเดียว ทำให้ราคามีความสัมพันธ์กันไปในหลายๆ องค์ประกอบ อันได้แก่ การปรับตัวลดลงของราคา Silver จากการที่ตลาดมีการเรียกการวาง Margin สูงขึ้นเป็นครั้งที่สองในรอบสัปดาห์ พอราคา Silver ถูกกดดันตกลงมาก็เป็นตัวที่กดดันทำให้ราคาทองคำปรับตัวลดลงไปด้วย นอกจากนี้การที่ราคาน้ำมันปรับตัวลดลงมาอย่างรุนแรงเนื่องจากข่าวการเสียชีวิตของนายโอซามา บิน ลาเดน และข่าวที่ว่า UN จะสามารถควบคุมสถานการณ์ในตะวันออกกลางได้ดีขึ้นแล้ว ประเด็นนี้ทำให้ราคาทองคำเองก็ปรับตัวลดลงมาอย่างหนักลงมาเกือบ 100 เหรียญสหรัฐ โดยไปทำจุดต่ำสุดที่ระดับ 1,461 เหรียญสหรัฐต่อออนซ์ โดยประมาณแล้วมีการปรับตัวสูงขึ้นมาบ้าง ตาม Technical Rebound ในคืนวันศุกร์
เครื่องมือทางเทคนิคช่วยในการลงทุนทองคำ
จากความผันผวนดังกล่าวจะเห็นได้ว่านักลงทุนที่ดีควรจะมีเครื่องมือในการลงทุน คือ Technical Analysis และการลงทุนที่ดี จะต้องมีการวางแผนการลงทุนก่อนล่วงหน้า เปรียบเสมือนกลยุทธ์การรบว่าจะเป็นการบุกหรือเป็นการหนี ในกรณีที่ตลาดตกลงมาผิดทิศทางก็ตามแต่ ผมคิดว่าจะเขียนเรื่องราวนี้ต่อเนื่องสักประมาณ 89 สัปดาห์ เพื่อให้นักลงทุนเข้าใจทฤษฎีต่างๆ ในการลงทุนเพิ่มมากขึ้น และคาดว่าจะนำไปสอนในการบรรยาย วันที่ 15 พ.ค.นี้ ที่งาน Money Expo ช่วง 14.0016.00 น. ในหัวข้อการเอาชนะตลาดทองคำด้วยเครื่องมือทางเทคนิคอันจะประกอบด้วยหลักการและกลยุทธ์ต่างๆ รวมทั้งในงาน Money Expo เอง บริษัท MTS Gold Futures ก็จะไปออกบูธที่เมืองทองธานีอีกด้วยเช่นกัน และยังมีของกำนัลพิเศษสำหรับท่านนักลงทุนที่เปิด Port การลงทุนใน Gold Futures ภายในงาน รวมทั้งเพื่อให้เห็นถึงการเตรียมพร้อมในการซื้อขาย Silver Futures และการขยายเวลาในการซื้อขายของตลาดอนุพันธ์แห่งประเทศไทย ฉะนั้นพบกันในงานวันที่ 12-15 พ.ค.นี้
วิเคราะห์ราคาทองคำทางเทคนิค
ราคาทองคำมี Technical Rebound ในช่วงคืนวันศุกร์ที่ผ่านมา โดยที่ไม่ได้ทำจุดต่ำสุดใหม่ที่ระดับ 1,462 เหรียญสหรัฐ สัญญาณทางเทคนิคระยะสั้นในรายชั่วโมงราคาทองคำเริ่มเป็นสัญญาณการกลับตัวเนื่องจาก Oscillator เป็นลักษณะ Oversold หลังจากที่ราคาตกลงมากว่า 90 เหรียญสหรัฐในช่วง 4 วัน โดยคาดว่าราคาทองคำน่าจะเข้าสู่ Technical Rebound โดยมีแนวต้านอยู่ที่ 1,500 เหรียญสหรัฐ และ 1,510 เหรียญสหรัฐ ตามลำดับ และแนวรับด้านล่างอยู่ที่ระดับ 1,480 เหรียญสหรัฐ และ 1,460 เหรียญสหรัฐ ตามลำดับ สำหรับนักลงทุนที่มีสถานะค้างอยู่คงจะต้องปรับ Port การลงทุนให้เหมาะสมกับ Margin ที่มีอยู่ และก็ปรับให้เหมาะกับสภาวะตลาด ซึ่งจะเห็นได้ว่าตัวเลขเศรษฐกิจอเมริกาคือตัวเลขการจ้างงานนอกภาคการเกษตรออกมาดี ทำให้ทิศทางของค่าเงินดอลลาร์ต่อยูโรยังเป็นลักษณะการแข็งค่า รวมไปถึงภาวะหนี้สินของประเทศในโซนยุโรป โดยเฉพาะกลุ่มประเทศ PIIGS ยังเป็นตัวกดดันให้ค่าเงินยูโรอ่อนค่าอย่างต่อเนื่อง อีกทั้ง ECB ไม่ได้ปรับขึ้นอัตราดอกเบี้ยหลังจากการประชุมในวันพฤหัสบดีที่ผ่านมา จึงมีส่วนทำให้ค่าเงินดอลลาร์ปรับตัวแข็งค่าขึ้น รวมถึงทิศทางของค่าเงินบาทเองเริ่มมีทิศทางอ่อนค่า โดยมาอยู่ที่ระดับ 30.24 บาทต่อเหรียญสหรัฐ 
สรุปได้ว่า แนะนำให้นักลงทุนตามบทความต่อในสัปดาห์หน้า ซึ่งเขียนเกี่ยวกับการใช้เครื่องมือ Technical Analysis ในการลงทุนในทองคำ ซึ่งมีประโยชน์กับการลงทุน แล้วพบกันในงาน Money Expo พร้อม Promotion พิเศษในงาน
สนใจลงทุนกับ MTS Gold ติดต่อ Call Center 022225959